Brad

Brad (ungari keeles Brád, saksa keeles Tannenhof) on linn Rumeenias Hunedoara maakonnas. Linn asub ajaloolises Transilvaania piirkonnas, Devast ligikaudu 32 km põhjas.

Linna haldusalasse kuulub viis küla: Mesteacăn (Mesztákon), Potingani (Pottingány), Ruda-Brad (Ruda), Țărățel (Cerecel) ja Valea Bradului (Vályabrád).

Asulat on esmamainitud 1445. aastal. 1. aprillil 1927 sai Brad linnaõigused, kuid kaotas need 1. jaanuaril 1930. Brad sai linnaõigused tagasi 1. aprillil 1941.Istoria orașului Primăria Municipiului Brad. Vaadatud 4. augustil 2024 Varem tegeldi Bradis kulla kaevandamisega. 1898. aastal ehitati Bradi maagitöötlemistehas, mis oli Austria-Ungari suurim. Kullakaevandamine lõpetati 2006. aastal.Daniel Guţă: Fostul "El Dorado" de la Gura Barza, complexul minier transformat în pulbere Ziarul Hunedoreanului, 10. juuni 2014. Vaadatud 4. august 2024 Linnas asub kullamuuseum.Brad - The Gold Museum Welcome to Romania. Vaadatud 4. augustil 2024

2011. aasta rahvaloenduse andmetel oli Bradi elanikest rumeenlasi 87,27%, mustlasi 1,94% ja teistest rahvustest inimesi 0,88%. Rahvus oli teadmata 9,91%-l elanikest.

 Viited 

Kategooria:Rumeenia linnad
Kategooria:Hunedoara maakond
Kategooria:Transilvaania